CELEX: 32009R0378
Language: da
Date: 2009-05-08 00:00:00
Title: Kommissionens forordning (EF) nr. 378/2009 af 8. maj 2009 om godkendelse af en ny anvendelse af præparatet af Bacillus cereus var. toyoi som tilsætningsstof til foder til hunkaniner til avl (indehaver af godkendelsen er Rubinum S.A.) (EØS-relevant tekst)

9.5.2009   
            
            
               DA
            
            
               Den Europæiske Unions Tidende
            
            
               L 116/3
            
         
      KOMMISSIONENS FORORDNING (EF) Nr. 378/2009
   af 8. maj 2009
   om godkendelse af en ny anvendelse af præparatet af Bacillus cereus var. toyoi som tilsætningsstof til foder til hunkaniner til avl (indehaver af godkendelsen er Rubinum S.A.)
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »zootekniske tilsætningsstoffer« af en ny anvendelse af mikroorganismepræparatet Bacillus cereus var. toyoi NCIMB 40112/CNCM I-1012 som tilsætningsstof til foder til hunkaniner til avl.
            
         
               (4)
            
            
               Der blev givet permanent tilladelse til at anvende dette mikroorganismepræparat til smågrise under 2 måneder og søer ved Kommissionens forordning (EF) nr. 256/2002 (2), til smågrise og slagtesvin ved Kommissionens forordning (EF) nr. 1453/2004 (3), til slagtekvæg ved Kommissionens forordning (EF) nr. 255/2005 (4), til slagtekaniner og slagtekyllinger ved Kommissionens forordning (EF) nr. 1200/2005 (5) og til smågrise (2 måneder) og søer ved Kommissionens forordning (EF) nr. 1143/2007 (6), og der blev givet tilladelse i ti år til at anvende præparatet til slagtekalkuner ved Kommissionens forordning (EF) nr. 166/2008 (7).
            
         
               (5)
            
            
               Der er fremlagt nye oplysninger til støtte for ansøgningen om tilladelse til at anvende præparatet til hunkaniner til avl. Den Europæiske Fødevaresikkerhedsautoritet (EFSA) konkluderede i sin udtalelse af 9. december 2008, at mikroorganismepræparatet Bacillus cereus var. toyoi NCIMB 40112/CNCM I-1012 ikke har skadelige virkninger på dyrs eller menneskers sundhed eller på miljøet (8). Ifølge udtalelsen er anvendelsen af præparatet også sikkert for denne dyrekategori, og det frembyder væsentlige fordele for så vidt angår den samlede produktivitet og reduktion af ungernes dødelighed under laktation. EFSA mener ikke, at der er behov for særlige krav om overvågning, efter at præparatet er bragt i omsætning. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (6)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. maj 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EFT L 41 af 13.2.2002, s. 6.
   
      (3)  EUT L 269 af 17.8.2004, s. 3.
   
      (4)  EUT L 45 af 16.2.2005, s. 3.
   
      (5)  EUT L 195 af 27.7.2005, s. 6.
   
      (6)  EUT L 256 af 2.10.2007, s. 23.
   
      (7)  EUT L 50 af 23.2.2008, s. 11.
   
      (8)  EFSA Journal (2008) 913, s. 1-13.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  CFU/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: tarmflorastabilisatorer
                  
               
            
                  4b1701
               
               
                  Rubinum S.A.
               
               
                  
                     Bacillus cereus var. toyoi
                  
                  NCIMB 40112/CNCM I-1012
               
               
                  
                               
                           
                           
                              Tilsætningsstoffets sammensætning:
                              Præparat af Bacillus cereus var. toyoi med et indhold på mindst 1 × 1010 CFU/g tilsætningsstof
                           
                        
                               
                           
                           
                              Aktivstoffets karakteristika:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analysemetode (1):
                              Tælling ved pladespredning med anvendelse af trypton-soja-agar og termisk forbehandling af foderprøverne og identifikation ved PFGE-elektroforese (pulsed field gel electrophoresis)
                           
                        
               
                  Hunkaniner til avl
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                           
                        
                              2.
                           
                           
                              Sikkerhedsbriller og handsker bæres under håndteringen.
                           
                        
                              3.
                           
                           
                              Kan anvendes i foderblandinger, der indeholder det tilladte coccidiostatikum robenidin.
                           
                        
                              4.
                           
                           
                              Anvendes til hunkaniner til avl fra parringstidspunktet til slutningen af fravænningsperioden.
                           
                        
               
                  29.5.2019
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives